text: 21-årig kører ind i lade 
  17 marts 2018 kl. 16.43
  En 21-årig mand kørte lørdag eftermiddag ind i en lade. Uheldet skyldes formentlig blæst. 
  En 21-årig mand mistede lørdag eftermiddag herredømmet over sin bil og ramte et udhus. Vagtchef ved Syd-og Sønderjyllands Politi, Søren Strægaard, fortæller, at uheldet formentlig skyldes blæsten.
  - Han kommer kørende med 90 km/t, og på grund af kraftig blæst rammer han hjørnet af et udhus, siger vagtchef Søren Strægaard.
  Ifølge vagtchefen er den 21-årig kommet til skade men ikke livstruende.
  Uheldet skete på Kabdrupvej ved Bjerning nord for Haderslev.
  